cyanic-selkie/wikianc huggingface dataset:
Ռուս գրականություն
Ռուս գրականության ոսկեդար
19-րդ դարի առաջին կեսի գրականությունը զարգացել է դեկաբրիստների շարժման մեջ արտահայտված հասարակական վերելքի պայմաններում։ 19-րդ դարի սկզբին գրականության մեջ տիրապետող ուղղություն է դարձել ռոմանտիզմը՝ Վասիլի Ժուկովսկու (1783-1852), Կոնստանտին Բատյուշկովի (1787-1855), հետագայում՝ Անտոն Դելվիգի (1798-1831), մասամբ Նիկոլայ Յազիկովի (1803-1847), Եվգենի Բարատինսկու (1800-1844) ստեղծագործությունը։ Ռոմանտիզմի հեղափոխական թևը ներկայացրել են բանաստեղծ-դեկաբրիստներ Կոնդրատի Ռիլեևը (1795-1826), Վիլհելմ Կյուխելբեկերը (1797-1846), Ալեքսանդր Օդոևսկին (1802-1839), արձակագիր Ալեքսանդր Բեստուժև-Մառլինսկին (1797-1837)։ Միաժամանակ Իվան Կռիլովի (1769 կամ 1768-1844) առակագրության մեջ և Ալեքսանդր Գրիբոյեդովի (1795-1829) դրամատուրգիայում մշակվել են պատկերավորության ռեալիստական սկզբունքները։
Գրականության զարգացման նոր փուլ, ամբողջությամբ վերցրած՝ ռուսական մշակույթի գեղարվեստական ու հումանիստական բարձրագույն ավանդույթների հիմքը հանդիսացավ Ալեքսանդր Պուշկինի (1799-1837) ստեղծագործությունը։ Պուշկինի կենսահաստատ ռեալիզմը աշխարհընկալման համակողմանիությունը միավորեց մարդկային անհատի հոգևոր հնարավորությունների խոր ըմբռնման հետ։ Պուշկինյան ավանդույթների ամենատաղանդավոր շարունակող Միխայիլ Լերմոնտովի (1814-1841) ռոմանտիկ պոեզիայում մարմնավորվեց բարոյական մաքսիմալիզմը, աշխարհի ներդաշնակության ու վերափոխման տենչը, մի բան, որը դարձավ ռոմանտիկ հեղափոխության ու քաղաքացիականության աղբյուր։ Լերմոնտովի արձակով սկզբնավորվեց հոգեբանական ռեալիզմը։
Ռուս գրականության արծաթե դար
Ռուս գրականության ոսկեդարին հաջորդող ժամանակաշրջանը կոչվել է «ռուս գրականության արծաթե դար» (1890-1920 թվականներ)։ Տերմինը մեծ տարածում է գտել Խորհրդային Միությունում Աննա Ախմատովայի «Պոեմ առանց հերոսի» ստեղծագործության հրատարակումից հետո (առաջին անգամ կրճատումներով տպագրվել է «Бег времени» ժողովածուում, 1965)։ 19-րդ դարի վերջի և 20-րդ դարի սկզբի գրականությունն արտահայտել է նախահեղափոխական դարաշրջանի հասարակական-մշակութային կյանքի գաղափարախոսական տարանջատվածությունը, «ճգնաժամային վիճակը»։ Քննադատներ Գեորգի Պլեխանովը (1856-1918), Վացլավ Վորովսկին (1871-1923), Անատոլի Լունաչարսկին (1875-1933) պայքարել են գրականության մեջ դեկադենտական տրամադրությունների դեմ, ստեղծել մարքսիստական աշխարհայացքի վրա հիմնված պրոլետարական հեղափոխական արվեստի ու գրականության տեսություն, պրոպագանդել են ռեալիզմը, բացատրել բանվորական հեղափոխական շարժման հետ արվեստագետի կապի կարևորությունը։ Գրականության մասին Վլադիմիր Լենինի (1870-1924) հոդվածները հիմնավորեցին մարքսիստական գեղագիտության ու գրականագիտության ծրագրային սկզբունքները՝ արվեստի ու գրականության դասակարգային բնույթը, կուսակցականությունը, անցյալի դեմոկրատական մշակույթի ավանդույթների ժառանգորդությունը, մի բան, որը նպաստեց սոցիալիստական ռեալիզմի մեթոդի ձևավորմանը։ Նոր մեթոդի հիմնադիրը հանդիսացավ Մաքսիմ Գորկին (1868-1936), որի ստեղծագործություններում սոցիալիստական գաղափարախոսության դիրքերից պատկերված է XIX դարի վերջի և XX դարի սկզբի Ռուսաստանի իրականությունը։ Հեղափոխական-պրոլետարական պոեզիա են ստեղծել «Զվեզդա» («Звезда»), «Պրավդա» («Правда») բոլշևիկյան թերթերի շուրջը համախմբված բանաստեղծները (Դեմյան Բեդնի, 1883-1945)։ Գրական կյանքի մեջ ներգրավվել են գրողներ բանվորական ու գյուղացիական միջավայրից (արձակագիր Սեմյոն Պոդյաչև, 1866-1934, նուրբ քնարերգու, ռուս ժողովրդական կյանքի երգիչ, բանաստեղծ Սերգեյ Եսենին, 1895-1925)։ Ավագ սերնդի ռեալիստ գրողների (Լև Տոլստոյ, Անտոն Չեխով, Վլադիմիր Կորոլենկո) ստեղծագործության մեջ սրվել է սոցիալական քննադատականությունը։ Հանքագործների կենցաղը պատկերող ռեալիստական վեպեր է գրել Դմիտրի Մամին-Սիբիրյակը (1852-1912)։ Ռեալիստական նշանակալի գործեր են ստեղծել Իվան Բունինը (1870-1953), Ալեքսանդր Կուպրինը (1870-1938), Լեոնիդ Անդրեևը (1871-1919), Ալեքսեյ Տոլստոյը (1882-1945)։ Ռեալիստ գրողներ Ալեքսանդր Սերաֆիմովիչը (1863-1949), Վիկենտի Վերեսաևը (1867-1945) դեմոկրատական դիրքերից պատկերել են հեղափոխական իրադարձությունները։ Ուժեղացել են բուրժուական գաղափարախոսության ճգնաժամը պատկերող անկումային տրամադրությունները, դրանք թափանցել են սիմվոլիզմի (Ֆյոդոր Սոլոգուբ, 1863-1927, Դմիտրի Մերեժկովսկի, 1866-1941, Վյաչեսլավ Իվանով, 1866-1949, Անդրեյ Բելի, 1880-1934), ակմեիզմի (Սերգեյ Գորոդեցկի, 1884-1967, Աննա Ախմատովա, 1889-1966, Օսիպ Մանդելշտամ, 1891-1933), ֆուտուրիզմի (Վասիլի Կամենսկի, 1884-1961, Վելիմիր Խլեբնիկով, 1885-1922) շատ ներկայացուցիչների ստեղծագործության մեջ։ Սակայն այդ գրական հոսանքները միաձույլ չէին։ Այս կամ այն չափով սիմվոլիզմի (վաղ շրջանի՝ Ալեքսանդր Բլոկ, 1880-1921, Կոնստանտին Բալմոնտ, 1867–1942, Վալերի Բրյուսով, 1873-1924) և ֆուտուրիզմի (վաղ շրջանի՝ Վլադիմիր Մայակովսկի, 1893-1930) հետ կապված տաղանդավոր գրողների ստեղծագործություններում պարզորոշ դրսևորվել են դեմոկրատական միտումներ, վերահաս հեղափոխության կանխազգացումը։
Խորհրդային շրջան
Ռուս սովետական գրականությունը, որ ստեղծվեց 1917 թվականից հետո, նոր նշանակալից փուլ է համաշխարհային գրականության զարգացման մեջ։ Հոկտեմբերյան սոցիալիստական հեղափոխությունը խորացրեց գրողների գաղափարական շերտավորումը։ Գորկին, Մայակովսկին, Բլոկը, Բրյուսովը, Եսենինը և շատ ուրիշ գրողներ ողջունեցին հեղափոխությունը։ Որոշ գրողներ (Բունին), որ չընդունեցին այն, դարձան վտարանդի, նրանց մի մասը հետագայում վերադարձավ հայրենիք (Ալեքսեյ Տոլստոյ, Ալեքսանդր Կուպրին, Մարինա Ցվետաևա, 1892-1941)։
Արտաքին հղումներ
Կատեգորիա:Ռուսական գրականություն
1589
Մահեր
Կատեգորիա:1589 Կատեգորիա:Տարեթվեր
Մաուրո Տասսոտտի
Մաուրո Տասսոտտի (Mauro Tassotti, ), իտալացի նախկին պրոֆեսիոնալ ֆուտբոլիստ (պաշտպան), ֆուտբոլային մարզիչ։ Միլան ակումբի մարզչի օգնականն է։
17 տարի խաղացել է իտալական Միլան ակումբում՝ թիմի հետ հաղթելով 17 գլխավոր տիտղոսներ, որոնց թվում՝ 5 սկուդետտո և 3 Չեմպիոնների Լիգա։
Ծանոթագրություններ
Կատեգորիա:Իտալացի ֆուտբոլիստներ Կատեգորիա:Միլանի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Իտալացի ֆուտբոլային մարզիչներ Կատեգորիա:Միլան ՖԱ մարզիչներ Կատեգորիա:Լացիոյի ֆուտբոլիստներ Կատեգորիա:Ֆուտբոլային մարզիչներ այբբենական կարգով Կատեգորիա:Իտալիայի հավաքականի ֆուտբոլիստներ
1590
Մահեր
Կատեգորիա:1590 Կատեգորիա:Տարեթվեր
Ռալֆ Էլլիսոն
Ռալֆ Ուոլդո Էլլիսոն (Ralph Waldo Ellison, ), աֆրոամերիկացի գրող, գրաքննադատ և գրականագետ։ Հատկապես հայտնի է 1952 թվականին լույս տեսած իր միակ ավարտուն «Անտեսանելի մարդը» վեպով, որի համար 1953 թվականին արժանացել է Ազգային գրական մրցանակի։
Կենսագրություն
Ռալֆ Էլլիսոնը ծնվել է 1914 թվականի մարտի 1-ին ԱՄՆ-ի Օկլահոմա նահանգի Օկլահոմա Սիթի քաղաքում։ Երեք տարեկան հասակում կորցրել է հորը։ 1933 թվականին ընդունվում է Ալաբամա նահանգի Թասքիգի համալսարան (Tuskegee University), որտեղ ուսանում է երաժշտություն։ Ուսանողական տարիներին նա տարվում է մոդեռնիստական գրականությամբ։ Երեք տարի սովորելուց հետո ուսման վարձը վճարել չկարողանալու հետևանքով ստիպված է լինում լքել համալսարանը և մեկնում է Նյու Յորք։ Այստեղ նա ծանոթանում է նկարիչ Ռոմարե Բիրդենի և գրող Ռիչարդ Ռայթի հետ։ Վերջինիս խորհրդով էլ Էլլիսոնն սկսում է փորձել իր ուժերը գրական ասպարեզում։ 1937-1944 թվականներին նա պարբերաբար պատմվածքներ և գրաքննադատական հոդվածներ է հրապարակում նյույորքյան զանազան ամսագրերում և թերթերում։ 1940-ական թվականներին Էլլիսոնն աշխատում է իր «Անտեսանելի մարդը» վեպի վրա, որը լույս է տեսնում 1952 թվականին։ Ստեղծագործությունն արժանանում է գրական հանրության ջերմ ընդունելությանը, իսկ հեղինակը 1953 թվականին արժանանում է Ազգային գրական մրցանակի (National Book Award)։ 1955 թվականին Էլլիսոնը մեկնում է Եվրոպա և այնտեղ մնում մինչև 1958 թվականը։ Որոշ ժամանակ նա բնակվում է Հռոմում։ Վերադառնալով հայրենիք նա աշխատանքի է ընդունվում Բարդ քոլեջ (Bard College) և պաշտոնավարում այնտեղ որպես Ամերիկյան և Ռուս գրականության դասախոս, իսկ 1964 թվականին աշխատանքի է անցնում Ռեթգերի (Rutgers University) և Եյլի համալսարաններում։ Նույն թվականին Էլլիսոնը հրատարակում է «Հետապնդիր և գործիր» էսսեների ժողովածուն։ Նա այս ժամանակաշրջանում շարունակում է աշխատել իր «Տասնինը հունիսի» վեպի վրա, որը սակայն այդպես էլ մնում է անավարտ։ 1970 թվականին գրողին շնորհվում է Ֆրանսիայի Արվեստ և գրականության շքանշան, իսկ 1975 թվականին դառնում է Արվեստի և գրականության ամերիկյան ակադեմիայի անդամ։ 1985 թվականին գրողը հրատարակում է «Անցնելով տարածք» էսսեների ժողովածուն, որում անդրադառնում է Ուիլյամ Ֆոլքների, աֆրոամերիկյան նշանավոր գրող Ռիչարդ Ռայթի գրական ժառանգությանը, ինչպես նաև աֆրոամերիկյան մշակույթի դերին ԱՄՆ-ում։
Վախճանվել է 1994 թվականի ապրիլի 16-ին Նյու Յորքում՝ ենթաստամոքսային գեղձ քաղցկեղից։
Ծանոթագրություններ
Կատեգորիա:Աֆրոամերիկացի գրողներ Կատեգորիա:Ամերիկացի գրողներ Կատեգորիա:Ամերիկացի արձակագիրներ Կատեգորիա:20-րդ դարի ամերիկացի վիպասաններ Կատեգորիա:Ամերիկացի լրագրողներ Կատեգորիա:Ինքնակենսագիրներ Կատեգորիա:Երաժշտական քննադատներ Կատեգորիա:Գրաքննադատներ Կատեգորիա:Արվեստի և գրականության ամերիկյան ակադեմիայի անդամներ Կատեգորիա:Ամերիկացի քննադատներ Կատեգորիա:Ամերիկացի տղամարդ վիպասաններ Կատեգորիա:Ամերիկացի գրականագետներ Կատեգորիա:20-րդ դարի ամերիկացի պատմվածքագիրներ Կատեգորիա:Պոստմոդեռնիստ գրողներ Կատեգորիա:Անիսֆիլդ Վուլֆ գրքային մրցանակի դափնեկիրներ
Վազգեն Սաֆարյան
Վազգեն Հմայակի Սաֆարյան, հայ գրականագետ։ Բանասիրական գիտությունների դոկտոր (1992), պրոֆեսոր (1993)։ Հայաստանի գրողների միության անդամ (2007) ։
Կենսագրություն
Վազգեն Սաֆարյանը ծնվել է 1947 թվականի հուլիսի 5-ին, Նոյեմբերյանի շրջանի Ղոշխոթան գյուղում (այժմ՝ Ոսկեվան)։ 1970 թվականին ավարտել է Երևանի պետական համալսարանի բանասիրական ֆակուլտետը։ 1971 թվականից դասավանդում է նույն համալսարանում։ 1974 թվականին պաշտպանել է թեկնածուական թեզ` «Փավստոս Բուզանդը և հայ նոր գրականությունը», 1992 թվականին՝ դոկտորական թեզ՝ «Կիլիկյան Հայաստանի գրականություն» ։
Եղել է ԵՊՀ բանասիրական ֆակուլտետի հայ գրականության ամբիոնի լեկցիոն ասիստենտ, այնուհետև աշխատել որպես նույն ամբիոնի դասախոս և դոցենտ, 1993 թվականից աշխատել է ԵՊՀ բանասիրական ֆակուլտետի հայ գրականության ամբիոնում։
Արտաքին հղումներ
Կատեգորիա:Հայ գրականագետներ Կատեգորիա:ԵՊՀ շրջանավարտներ Կատեգորիա:Բանասիրական գիտությունների դոկտորներ Կատեգորիա:Հայ պրոֆեսորներ Կատեգորիա:Հայաստանի գրողների միության անդամներ Կատեգորիա:Մովսես Խորենացու մեդալակիրներ
Լա Ռիբա
Լա Ռիբա (կատ․՝ La Riba), մունիցիպալիտետ Իսպանիայում։ Գտնվում է Տառագոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Ալիտ Կամպ շրջանում։ Բնակչությունը՝ 705 մարդ (2010 թվականի տվյալներով)։
Արտաքին հղումներ
Կատեգորիա:Իսպանիայի բնակավայրեր
Կալչիկ (գյուղ, Վոլոդարսկի շրջան)
Կալչիկ (Кальчик), գյուղ Ուկրաինայի Դոնեցկի մարզի Վոլոդարսկիում։
2001 թվականի տվյալներով Կալչիկ գյուղում բնակվում էր 1 718 մարդ։
High Impact Games
High Impact Games, ամերիկյան ընկերությունը, որը զբաղվում է համակարգչային խաղերի մշակմամբ, հիմնադրվել է 2003 թվականին, Insomniac Games և Naughty Dog ընկերութունների նախկին աշխատակիցների կողմից։ Գլխավոր գրասենյակը տեղակայված է Բըրբանք քաղաքում։ 2007 թվականին ընկերությունը թողարկեց իր առաջին խաղը՝ Ratchet & Clank։ Size Matters-ը, նախատեսված PlayStation Portable-ի համար, իսկ արդեն հաջորդ տարում թողարկվեց խաղի PlayStation 2-ի համար նախատեսված տարբերակը։ Ընկերության հաջորդ խաղը դարձավ Secret Agent Clank-ը։ 2009 թվականի նոյեմբերի 9-ին ընկեությունը թողարկեց Jak and Daxter։ The Lost Frontier խաղը նախատեսված PlayStation Portable և PlayStation 2-ի համար ։ Այս խաղը դարձավ Jak and Daxter խաղաշարքի չորրորդ խաղը ։ 2010 թվականին High Impact Games-ը սկսեց մշակել Crash Team Racing խաղի նոր տարբերակը, նախատեսված PlayStation 3, Xbox 360 և Wii համար, որը սակայն չեղարկվեց Activision-ի կողմից ։ Ավելի ուշ ընկերության նկարիչներից մեկը, ով մասկացություն էլ ունեցել մի շարք խաղերի մշակմանը, հայտարարեց, որ High Impact Games-ը աշխատանքներ է իրականացնում Wii համար նախատեսված խաղի վրա ։ Այդ խաղը դարձավ Phineas and Ferb։ Across the 2nd Dimension-ը ։
Արտաքին հղղումներ
Կատեգորիա:Ընկերություններ Կատեգորիա:Ընկերություններ այբբենական կարգով Կատեգորիա:Համակարգչային խաղեր Կատեգորիա:Ստուդիաներ
Արթուր Ալեքսանյան (այլ կիրառումներ)
Արթուր Ալեքսանյան, կարող է վերաբերել՝
1591
Մահեր
Կատեգորիա:1591 Կատեգորիա:Տարեթվեր
Ալբերտ Ղուլյան
Ալբերտ Գարեգինի Ղուլյան, հայ ռադիոֆիզիկոս։ Ֆիզիկամաթեմատիկական գիտությունների դոկտոր (1990 թ.), պրոֆեսոր (1992 թ.): Հայաստանի գիտությունների ազգային ակադեմիայի թղթակից անդամ (2000 թ.), Հայաստանի գիտությունների ազգային ակադեմիայի իսկական անդամ (2014 թ.)։
Կենսագրություն
Ալբերտ Ղուլյանը ծնվել է Շահումյանի շրջանի Ղարաչինար գյուղում, ուսուցիչների ընտանիքում ։ 1960 թվականին ավարտել է Երևանի պետական համալսարանը։ 1975 թվականից Հայաստանի գիտությունների ազգային ակադեմիայի Ռադիոֆիզիկայի և էլեկտրոնիկայի ինստիտուտի բաժնի վարիչ։ Դասավանդում է Հայաստանի պետական ճարտարագիտական համալսարանում, դոցենտ, պրոֆեսոր (1975 թ.)։
Գիտական գործունեությունը վերաբերում է գերբարձր հաճախականությունների տիրույթում աղմկային ազդանշանների բարձր զգայնությամբ ընդունիչ համակարգերի ստեղծման, ռադիոաստղագիտական մեթոդներով անտենաների բնութագրերի ուսումնասիրության, ժողովրդական տնտեսության և պաշտպանության բնագավառում ռադիոֆիզիկական համակարգերի ստեղծմանը  ։
Ծանոթագրություններ
Կատեգորիա:Ֆիզիկամաթեմատիկական գիտությունների դոկտորներ Կատեգորիա:Հայ պրոֆեսորներ Կատեգորիա:ԵՊՀ շրջանավարտներ Կատեգորիա:ՀԽՍՀ պետական մրցանակի դափնեկիրներ Կատեգորիա:Անանիա Շիրակացու մեդալակիրներ Կատեգորիա:Հայ ռադիոֆիզիկոսներ Կատեգորիա:ՀՀ ԳԱԱ թղթակից անդամներ Կատեգորիա:Հայ ակադեմիկոսներ
Իզաբել Աքսելսոն
Իզաբել Աքսելսոն (Isabelle Axelsson, ), շվեդ կլիմայական ակտիվիստուհի Ստոկհոլմից (Շվեդիա) ։
Գործունեություն
2018 թվականի դեկտեմբերից Աքսելսոնը եղել է Շվեդիայում անցկացված «Ուրբաթները հանուն ապագայի» շարժման ակտիվիստներից և կազմակերպիչներից ։ 2020 թվականի հունվարի վերջին նա Դավոսի Համաշխարհային տնտեսական ֆորում էր այցելել կլիմայական այլ ակտիվիստների հետ, ինչպիսիք են Գրետա Թունբերգը, Լուիզա Նոյբաուերը, Լուկինա Տիլեն և Վանեսա Նակատեն  ։
«Gemeinsam für die Zukunft — Friday For Future und Scientists For Future: Vom Stockholmer Schulstreik zur weltweiten Klimabewegung» գրքի համահեղինակն է ։ Գրքում նա պատմել է «Ուրբաթները հանուն ապագայի» շարժման մանրամասները, որպեսզի ընթերցողին հնարավորություն տա ճանաչելու այդ շարժման մասնակիցներից որևէ մեկին ։
2020 թվականի փետրվարի 14-ին Գրետա Թունբերգի հետ «Ուրբաթները հանուն ապագայի» շարժման հերթական կլիմայական գործադուլն է անցկացրել, որի ժամանակ հայտնվել են գանգստա ռեփերները։ Քննադատության ալիքից հետո Իզաբելը հայտարարել է.
COVID-19 համավարակի սկզբից նա բողոքի ակցիաներ է կազմակերպել Ինստագրամում, ինչպես նաև մասնակցել է ZOOM հարթակի տեսակոնֆերանսներին։ 2020 թվականի ապրիլին Վոգ ամսագրին տված հարցազրույցում նշել է․ «Ես գիտեմ, որ շատ մարդիկ, այդ թվում և ես, թվային պիկետներին վերաբերվում են այնպես, ինչպես իրական աշխարհում անցկացվող պիկետներին» ։
Աքսելսոնը տառապում է աուտիզմով ։
Ծանոթագրություններ
Կատեգորիա:Կլիմայական ակտիվիստներ Կատեգորիա:Շվեդ կին ակտիվիստներ
Կալչինովկա (գյուղ, Վոլոդարսկի շրջան)
Կալչինովկա (Кальчинівка), գյուղ Ուկրաինայի Դոնեցկի մարզի Վոլոդարսկիում։
2001 թվականի տվյալներով Կալչինովկա գյուղում բնակվում էր 144 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Վոլոդարսկի շրջանի բնակավայրեր Կատեգորիա:Ուկրաինայի գյուղեր
Հաջիբալա Աբութալիբով
Հաջիբալա Իբրահիմ օղլու Աբութալիբով (Hacıbala İbrahim oğlu Abutalıbov, ), Բաքվի քաղաքապետ ։
Աբութալիբովը ծնվել է 1944 թվականի մայիսի 14-ին Թուրքմենստանի Կրասնովոդսկ քաղաքում։ Մասնագիտությամբ ֆիզիկոս է. ավարտել է Բաքվի պետական համալսարանը, սովորել է Ռուսաստանի գիտությունների ազգային ակադեմիայի Իոֆֆեի անվան ֆիզիկատեխնիկական ինստիտուտում։ Ֆիզիկամաթեմատիկական գիտությունների դոկտոր է 1987 թ.-ից։ Նշանակվել է Ադրբեջանի փոխվարչապետ 2000 թ-.ին, 2001 թ-.ին Բաքվի քաղաքապետ ։
Ծանոթագրություններ
Կատեգորիա:Կրասնովոդսկ քաղաքում ծնվածներ Կատեգորիա:Բաքվի քաղաքապետներ Կատեգորիա:Բաքվի պետական համալսարանի շրջանավարտներ Կատեգորիա:Ադրբեջանցի ֆիզիկոսներ Կատեգորիա:Ադրբեջանի քաղաքական գործիչներ Կատեգորիա:Պատվո շքանշանի ասպետներ (Ռուսաստան) Կատեգորիա:Ադրբեջանի նախարարներ
Սարագոսայում հայտնաբերված ձեռագիրը (ֆիլմ)
Սարագոսայում հայտնաբերված ձեռագիրը (Rękopis znaleziony w Saragossie), լեհ կինոռեժիսոր Վոյցեխ Եժի Հասի երկսերիանոց ֆիլմ (1965)։ Նկարահանվել է Յան Պոտոցկու համանուն վեպի հիման վրա, որը գրված է «վեպ վեպի մեջ» սկզբունքով։
Սյուժե
Ստանալով իր արկածների ձեռագիրը՝ Ալֆոնսը փորձում է ավարտին հասցնել այն, սակայն նրա միտքը բավարար չէ սյուժետային խորամանկությունները բացահայտելու համար, որոնք կարծես միաձուլվում են իր սեփական կյանքի պատմությանը։
Դերերում
Դերերը ներկայացված են ֆիլմում հանդիպող հերթականությամբ։
Երաժշտություն
Ֆիլմի համար երաժշտությունը գրել է ժամանակի ականավոր կոմպոզիտոր Քշիշտոֆ Պենդերեցկին։ Ինչպես ֆիլմը, այնպես էլ նրա երաժշտությունն ունի մի քանի մակարդակ՝ ֆլամենկո, դասականություն, էլեկտրոնային մինիմալիզմ և այլն։
Նկարահանման վայրեր
Ֆիլմը նկարահանվել է Կրակով-Չենստոհովսկի բարձրավանդակում, ինչպես նաև Մորսկե Օկո կղզում, Օդրա գետի և Վրոցլավի շրջակայքում, որտեղ կառուցվել են իսպանական քաղաքի դեկորացիաներ։
Նշանակություն
Ջիմ Հոբերմանը, Ջոնաթան Ռոզենբաումը և ականավոր այլ կինոքննադատներ «Սարագոսայում հայտնաբերված ձեռագիրը» ֆիլմը համարել են կուլտային կինո ։ Սա ռոք կիթառահար Ջերի Գարսիայի սիրելի ֆիլմն է, որն առաջիններից մեկն է եղել, որ արևմտյան կինոսերների ուշադրությունը հրավիրել է ֆիլմի վրա ։ 2001 թվականին ֆիլմը վերականգնվել է ու DVD տարբերակով ներկայացվել Գարսիայի ու ֆիլմի ևս երկու երկրպագուների՝ Մարտին Սկորսեզեի ու Ֆրենսիս Ֆորդ Կոպպոլայի ջանքերով։ Ֆիլմը բարձր է գնահատվել Լուիս Բունյուելի ու Դեյվիդ Լինչի կողմից ։ Բունյուելն իր «Իմ վերջին շունչը» հուշագրության մեջ նշել է, որ ֆիլմը դիտել է երեք անգամ ու Մեքսիկայում գնել է այն՝ փոխելով իր  «Սիմեոն անապատական» ֆիլմի հետ։
Ծանոթագրություններ
Կատեգորիա:Լեհերեն ֆիլմեր Կատեգորիա:1965 ֆիլմեր Կատեգորիա:Լեհական դրամա ֆիլմեր Կատեգորիա:Լեհական ֆանտաստիկ ֆիլմեր Կատեգորիա:Սև-սպիտակ ֆիլմեր Կատեգորիա:Ֆենտեզի ֆիլմեր Կատեգորիա:Վեպերի էկրանավորումներ Կատեգորիա:Լեհական պատմական ֆիլմեր
Աշոտ Ալեքսանյան (ազատամարտիկ)
Աշոտ Հրանտի Ալեքսանյան (14 հուլիսի, 1974, Ստեփանակերտ - 4 նոյեմբերի, 1992, Ճիլոտի բարձունք), հայ ազատամարտիկ, Արցախյան ազատամարտի մասնակից։
Կենսագրություն
Աշոտ Ալեքսանյանը ծնվել է 1974 թ. հուլիսի 14-ին Ստեփանակերտ քաղաքում։ 1989 թ. ավարտելով թիվ 3 միջնակարգ դպրոցի ութերորդ դասարանը՝ մասնագիտություն ձեռք բերելու նպատակով աշխատանքի է անցել ավտոտեխսպասարկման հիմնարկությունում։ Արցախում սկսված ազգային-ազատագրական շարժումը շուտով կլանել է նաև նրան, կամավորագրվել է չորրորդ գումարտակում, մասնակցել մի շարք մարտերի։ Զոհվել է 1992 թ. նոյեմբերի 4-ին «Ճիլոտի» բարձունքի համար մղված մարտում։ Հետմահու պարգևատրվել է ՀՀ «Արիության համար» մեդալով։ Ամուսնացած չէր։ Հանգչում է Ստեփանակերտի քաղաքային գերեզմանատանը ։
Ծանոթագրություններ
Կատեգորիա:Հայ ազատամարտիկներ Կատեգորիա:Հուլիսի 14 ծնունդներ Կատեգորիա:1974 ծնունդներ Կատեգորիա:Նոյեմբերի 4 մահեր Կատեգորիա:1992 մահեր Կատեգորիա:Արիության մեդալակիրներ
Վազիանի
Վազիանի (ვაზიანი, մինչև 1945 թվականը՝ Դամպալո), գյուղ Վրաստանի Մցխեթ-Մթիանեթ մարզի Մցխեթի մունիցիպալիտետում, Քսանի գետի ձախ ափին, Մցխեթ քաղաքից 29 կմ հեռավորության և ծովի մակարդակից 580 մ բարձրության վրա։
Բնակչությունը
Համաձայն 2002 թվականի տվյալների, գյուղն ուներ 590 բնակիչ, հիմնականում վրացիներ, իսկ 2014 թվականին, այնտեղ ապրում էր 526 մարդ։
Պատմական հուշարձաններ
Վազիանիից հյուսիս-արևելք պահպանվել է ուշ միջնադարյան գյուղատեղի՝ գմբեթավոր եկեղեցով և հայերեն ու վրացերեն տապանագրերով, շիրմաքարերով գերեզմանատեղի։ Սուրբ Գրիգոր Լուսավորիչ եկեղեցին (ժողովրդական հորջորջումը՝ Զումբիանի) կառուցվել է 1691 թվականին, ներսից խաչաձև, արտաքուստ ուղղանկյուն, գմբեթավոր կառույց է, արևելյան մասում` կիսաշրջանաձև խորանով։ Շինված է աղյուսից, սակայն պատերի շարվածքում կան նաև գետաքարից շարքեր։ Մուտքերը երկուսն են՝ արևմուտքից և հյուսիսից։ Գլանաձև հիմքի վրա բարձրացող գմբեթի ութանիստ թմբուկի նիստը մշակված է կամարաշարով։ Թմբուկի յուրաքանչյուր նիստում նեղ և բավական բարձր լուսամուտներ են։ Արևելյան ճակատը և հարավային պատի արևելյան հատվածը զարդարված են սեղանաձև կտրվածքով «հայկական» խորշերով։ Արտաքին հարդարանքի ուշագրավ տարրերից են արևմտյան ճակատին ագուցված հայերեն արձանագրություններով խաչքարերը։
Սուլեմա (բերդ)
Կատեգորիա:Վայոց ձորի մարզի հայկական բերդեր և ամրոցներ
Ջրանկարչուհին Լուվրում
«Ջրանկարչուհին Լուվրում» (Jeune Femme-aquarelliste au Louvre), ֆրանսիացի նկարիչ Պասկալ Դանյան Բուվրեի նկարը, որը գտնվում է Պետական Էրմիտաժում։ Մշտական հավաքածուում ներկայացված չէ։
Պատմություն
Նկարն ստեղծվել է մոտ 1891 թվականին և Փարիզում ներկայացվել է Բուսատոն աճուրդին, որտեղ ամենայն հավանականությամբ ձեռք է բերվել Ալեքսանդր III կայսեր համար ։ Պահվել է Մեծ Գատչինա պալատում, ապա գտնվել է Պավլովսկում, որտեղից էլ 1963 թվականին տեղափոխվել է Պետական Էրմիտաժ ։
1883 թվականին L’Illustration հանդեսում տպագրվել է Հազլիթի «Լուվրում» փորագրությունը, որն արվել է որպես կտավի նախապատրաստական նկար։ Բացի նկարի գլխավոր հերոսուհուց՝ այնտեղ պատկերված են նաև երկու այլ կերպարներ։ Ենթաշրջանակի տեղում նստած է տարիքավոր դաստիարակչուհի տիկին՝ ձեռքին գիրք, և նայում է նկարակալով տղամարդուն, որը կանգ է առել նկարչի մոտ ։
Վերլուծություն
Պետական Էրմիտաժի Արևմտաեվրոպական կերպարվեստի բաժնի ավագ գիտաշխատող Ալբերտ Կոստենևիչը ֆրանսիական արվեստի մասին իր ակնարկում նկարը վերլուծելիս գրել է.
Ծանոթագրություններ
Կատեգորիա:Էրմիտաժի նկարներ Կատեգորիա:1891 նկարներ Կատեգորիա:Պասկալ Դանյան Բուվրեի նկարներ
Գեղածնկիկ մատիտեղանման
Գեղածնկիկ մատիտեղանման, մատիտեղազգիների ընտանիքին պատկանող գեղածնկիկների ցեղի ծածկասերմ բույս, գրանցված է Հայաստանի Հանրապետության Կարմիր գրքում։
0,5-1,5 մ բարձրությամբ տերևաթափ թուփ է։ Ճյուղերը ծածկված են սպիտակավուն կեղևով։ Տարեկան ընձյուղները ճյուղավորված են, հատվածավոր։ Տերևները մանր են, ռեդուկցված (ապաճած), նեղ մախաթանման։ Ծաղիկները երկսեռ են։ Ծաղկապատի մասնիկները պտուղների վրա դեպի ցած են թեքված։ Պտուղը ծածկված է խոզանանման, կոպիտ մազմզուկներով։ Տարածված է Կովկասում, Բալկանյան թերակղզում, Փոքր Ասիայում, Արևմտյան Հայաստանում, Իրանում։ Հայաստանում հանդիպում է Արարատյան դաշտում, որտեղ աճում է անապատային ավազուտներում (Գորովան) ։
Նկարագրություն
1,5 մ բարձրությամբ չռված-ճյուղավորված, հատվածավոր ճյուղերով և ռեդուկցված մանր տերևներով թուփ է։ Ծաղկապատը պարզ է։ Պտուղը ծածկված է խիտ թևեր առաջացնող ճյուղավորված խոզաններով ։
Տարածվածություն
Հայաստանում հանդիպում է միայն Երևանի ֆլորիստիկական շրջանում (Վեդու շրջակայք)։ Աճում է նաև Նախիջևանում, Անատոլիայում, Իրաքում, Իրանում, Թուրքմենիայում և Պակիստանում ։
Էկոլոգիա
Աճում է ծովի մակարդակից 850-950 մ բարձրությունների վրա, ստորին լեռնային գոտում և ավազային անապատում։ Ծաղկում է մայիս ամսին, պտղաբերում՝ հունիսին ։
Պահպանություն
Կրիտիկական վիճակում գտնվող տեսակ է։ Հայտնի է մեկ պոպուլյացիա։ Տարածման և բնակության շրջանների մակերեսը 10 կմ²-ից պակաս է։ Ավազանի արտահանման, արածեցման և գյուղատնտեսական հողերի ընդարձակման հետևանքով տեսակին սպառնում է տարածման և բնակության շրջանների կրճատում։ Հայաստանի Կարմիր գրքի առաջին հրատարակության մեջ ընդգրկված է որպես ոչնչացման սպառնալիքի ենթակա տեսակ։ Ընդգրկված չէ CITES-ի և Բեռնի կոնվենցիաների հավելվածներում ։
Պահպանվում է «Խոսրովի անտառ» պետական արգելոցի «Գոռավանի ավազուտներ» արգելավայրի տարածքում ։
Ծանոթագրություններ
Կատեգորիա:Կրիտիկական վիճակում գտնվող տեսակներ Կատեգորիա:Թփեր Կատեգորիա:Մատիտեղազգիներ Կատեգորիա:Ծածկասերմեր Կատեգորիա:ՀՀ Կարմիր գրքում գրանցված բույսեր Կատեգորիա:1753 թվականին նկարագրված բույսեր
Եղրևանի (նկար, Վան Գոգ)
Այսօր «Եղրևանի» ստեղծագործությունը պահպանվում և ցուցադրվում է Էրմիտաժում (Սանկտ Պետերբուրգ, Ռուսաստան)։
Նկարագիր
«Եղրևանի» ստեղծագործությունում Վինսենթ վան Գոգը պատկերել է եղրևանու ծաղկած թուփ։ Նկարի աջ կողմում երևում է վառ կապույտ երկինքը, որի ֆոնին էլ ծառի բուն է նկարված։ Ներքևի աջ կողմից ուղղահայաց վեր է բարձրանում արահետը, որի շուրջ հիրիկներն են ծաղկել։ Ներքևի ձախ անկյունում նկարչի ստորագրությունն է զետեղված։
Օսիպ Մանդելշտամը գրում է. «Եղրևանու ծաղկած թուփը նկարված է կատաղորեն. մեկ վրձնահարվածով նա ստիպում է թփին շնչել»։
Պատմություն
1889 թվականի մայիսի 8-ին Վինսենթ վան Գոգը Սեն Ռեմիի Սեն Պոլ դը Մոզոլում էր գտնվում բուժման նպատակով։ Հաջորդ օրը՝ մայիսի 9-ին եղբորը՝ Թեոյին գրված նամակում Գոգը հաղորդում է.
Երկու ամիս անց այդ երկու նկարն էլ պատրաստ էր և հեղինակն այն ուղարկեց եղբորը։
Երկար ժամանակ կարծիք կար, որ «Եղրևանի» ստեղծագործությունը նկարվել է մեկ տարի ավելի վաղ՝ Առլում, սակայն Անտոնինա Իզերգինան, հենվելով Գոգի նամակագրության վրա, նշեց, որ կտավը ստեղծվել է հենց 1889 թվականին։
Նկարի առաջին սեփականատերը ֆրանսիացի բանաստեղծ և գեղարվեստական քննադատ Ժյուլեն Լեկլերկն էր։ Ըստ Ն. Սեմյոնովի հաղորդման՝ 1906 թվականին նկարը ձեռք է բերել մոսկվացի ձեռնարկատեր և կոլեկցիոներ Սերգեյ Շչուկինը։
Հոկտեմբերյան հեղափոխությունից հետո Շչուկինի հավաքածուն ազգայնացվում է։ Արդյունքում՝ 1923 թվականից նկարը տեղափոխվում է Նոր արևմտյան արվեստի պետական թանգարան։ 1930 թվականին «Եղրևանի» ստեղծագործությունը հանձնվում է Էրմիտաժին։
2014 թվականի վերջից այն ցուցադրվում է Գլխավոր շտաբի շենքի չորրորդ հարկի 413 սրահում ։
Սևգի Սոյսալ
Սևգի Սոյսալ (Sevgi Soysal, ծննդյան անունը՝ Սևգի Ենեն, ), թուրք կին գրող ։
Կենսագրություն
Սևգի Սոյսալը ծնվել է 1936 թվականին Ստամբուլում, քաղաքացիական ծառայող-ճարտարապետ Միտհատ Ենենի և Գերմանիայից Անելեզ Ռուպի, ով հետագայում վերցրել է թուրքական Այլե անունը, ընտանիքում։ Եղել է ընտանիքի 6 երեխաներից երրորդը։ Ավագ դպրոցն ավարտել է Անկարայում, այնուհետև հնաբանություն է ուսանել Անկարայի համալսարանում, սակայն ուսումը կիսատ է թողել և այն ավարտել ավելի ուշ՝ 1960 թվականին։
1956 թվականին ամուսնացել է գրող և թարգմանիչ Օզդեմիր Նուտկուի հետ։ Ամուսնու հետ մեկնել է Գերմանիա, որտեղ Գյոթինգենի համալսարանում շուրջ մեկ տարի հետևել է հնաբանության և թատերական դասընթացների։ Հղիանալուց հետո վերադարձել է հայրենիք։ 1958 թվականին ծնվել է նրանց որդին՝ Կորկուտը։
1960-1961 թվականներին Սոյսալն աշխատել է Գերմանիայի դեսպանատան մշակութային կենտրոնում և Անկարայի ռադիոյում։ Նա հանդես է եկել Zafer Madalyası («Վատ օր Բլեք Ռոքում»-ի թուրքական տարբերակ) թատերական ներկայացման մեջ, որը բեմադրվել է Անկարայի Մեյդան թատրոնում Հեյդուն Դորմենի կողմից։ 1965 թվականին նա երկրորդ անգամ ամուսնացել է Բաշար Սաբունջուի հետ, ում հանդիպել էր թատերական գործունեության ընթացքում ։
Թուրքիայում 1971 թվականի պետական հեղաշրջումից հետո Սոյսալը մեղադրվել է ձախակողմյան կազմակերպության մեջ ներգրավվածության համար և բանտարկվել։ Անկարայի Մամակ բանտում հանդիպել է սահմանդրական իրավունքի պրոֆեսոր Մյումտազ Սոյսալին, ով ձերբակալվել էր կոմունիզմի քարոզչության համար։ Նրանք ամուսնացել են բանտում։ 1973 թվականի դեկտեմբերին ծնվել է նրանց դուստրը՝ Ֆեֆնան, 1975 թվականի մարտին՝ մյուս դուստրը՝ Ֆունդան։ Քաղաքական պատճառներով Սևգի Սոյսալը կրկին ձերբակալվել է։ Ութ ամիս նա անց է կացրել բանտում, 2,5 ամիս անցկացրել է աքսորի մեջ Ադանայում ։
Սևգի Սոյսալը կրծքի քաղցկեղ է ունեցել, և 1975 թվականի վերջում հեռացրել են նրա կրծքերից մեկը։ 1976 թվականին վիրահատել են երկրորդ կուծքը, և նա ամուսնու հետ մեկնել է Լոնդոն բուժման, այնուհետև վերադարձել է տուն և մահացել Ստամբուլում 1976 թվականի նոյեմբերի 22-ին 40 տարեկան հասակում։ Թաղված է Ստամբուլի Զինջիրլիքույու գերեզմանատանը։
Գրական ուղի
1962 թվականին Սոյսալը հրատարակել է Tutkulu Perçem («Կրքոտ խոպոպներ») կարճ պատմվածքների ժողովածուն։ Նույն տարում սկսել է աշխատել թուրքական ռադիոյի և հեռուստատեսության հետ (TRT): 1970 թվականին լույս տեսած նրա Yürümek («Զբոսանք») վեպը ստացել է Թուրքական հեռուստառադիոհեռարձակման ընկերության նվաճողական մրցանակ, սակայն անառակության պատճառով արգելվել է ։
Հանդես է եկել հետևյալ գրչանուններով՝
Երկեր
Առավել հայտնի ստեղծագործություններից են՝
Ծանոթագրություններ
Կատեգորիա:Թուրք գրողներ Կատեգորիա:20-րդ դարի թուրք պատմվածագիրներ Կատեգորիա:Անկարայի համալսարանի շրջանավարտներ Կատեգորիա:Ստամբուլում ծնված գրողներ Կատեգորիա:Թուրք վիպասաններ Կատեգորիա:20-րդ դարի վիպասաններ Կատեգորիա:Զինջիրլիքույու գերեզմանատանը թաղվածներ Կատեգորիա:Թուրք կին գրողներ Կատեգորիա:20-րդ դարի կին գրողներ Կատեգորիա:Թուրք սոցիալիստներ Կատեգորիա:Գյոթինգենի համալսարանի շրջանավարտներ
Ջոաննա Հոֆման
Ջոաննա Կարինե Հոֆման (Joanna Karine Hoffman, ), հայկական արմատներով լեհաամերիկյան մարքեթինգային ղեկավար, Էփլ Մակինտոշ և NeXT թիմերի առաջին անդամներից  ։ Այն ժամանակ, երբ նա սկսել է աշխատել Apple Computer-ում, Mac-ը «դեռ հետազոտական ծրագիր էր» ։ Նրա պաշտոնը «Մակինտոշի նախագծի առաջին մեկուկես տարվա ողջ մարքեթինգային թիմն էր», որը ներառում էր արտադրանքի մարքեթինգային համագործակցությունը հենց Mac-ի արտադրանքի դիզայնի ուղղությամբ։ Նա նաև գրել է «Մակինտոշի օգտատիրոջ միջերեսի ուղեցույցի առաջին նախագիծը» ։ Ի վերջո Հոֆմանը ղեկավարել է Mac-ը Եվրոպայում և Ասիայում ներկայացրած միջազգային մարքեթինգային թիմը ։
Վաղ կյանք
Նա ունի մարդաբանության, ֆիզիկայի և լեզվաբանության բնագավառներում աշխատանքի փորձ, Մասաչուսեթսի տեխնոլոգիական ինստիտուտից (MIT) ստացել է հումանիտար և բնական գիտությունների բակալավրի աստիճան, իսկ Չիկագոյի համալսարանի Արևելյան ինստիտուտից՝ հնագիտության ոլորտի դոկտորի կոչում (որը չի պաշտպանել)։ 1979 թվականին նա պետք է մեկներ Իրան՝ հնագիտական պեղումների։ Տատիկին տեսակցելու նպատակով նա կանգ է առել Լեհաստանում։ Շուտով Իրանից լուր է ստացվել Իրանի իսլամական հեղափոխության մասին, և այդ պատճառով նա ստիպված վերադարձել է ԱՄՆ ։
Կարիերա
Հոֆմանն արձակուրդում էր Չիկագոյի համալսարանից, երբ ընկերները խորհուրդ տվեցին մասնակցել դասախոսության Կալիֆոռնիայի Xerox PARC գիտահետազոտական ընկերությունում ։ Այնտեղ գտնվելու ժամանակ նա «դասախոսությունից հետո թեժ քննարկում ունեցավ» Ջեֆ Ռասկինի հետ ։ Քննարկման հիմնական թեման էր՝ «ինչպիսին պետք է լինեն համակարգիչները և ինչպես դրանք պետք է բարելավեն մարդկանց կյանքը» ։ Ռասկինն այնքան տպավորված էր Հոֆմանով, որ նրան խնդրեց հարցազրույց անցնել Apple-ում պաշտոն ստանալու համար ։ Հոֆմանը Macintosh նախագծում սկսեց աշխատել 1980 թվականի հոկտեմբերին ՝ Ռասկինի սկզբնական թիմում, որի կազմում էին նաև Բարել Սմիթը, Բադ Թրիբլը և Բրայան Հովարդը ։ Այդ ժամանակ Mac-ը «դեռևս հետազոտական ծրագիր էր» ։ Նրա պաշտոնը «Մակինտոշի նախագծի առաջին մեկուկես տարվա ողջ մարքեթինգային թիմն էր», որը ներառում էր արտադրանքի մարքեթինգային համագործակցությունը հենց Mac-ի արտադրանքի դիզայնի ուղղությամբ։ Նա նաև գրել է «Մակինտոշի օգտատիրոջ միջերեսի ուղեցույցի առաջին նախագիծը» ։ Ի վերջո Հոֆմանը ղեկավարել է Mac-ը Եվրոպայում և Ասիայում ներկայացրած միջազգային մարքեթինգային թիմը ։ Հետագայում նա Սթիվ Ջոբսի հետ գնացել է NeXT, որպես նրա սկզբնական անդամներից մեկը  ։
Հոֆմանը և՛ Apple-ում, և՛ NeXT-ում այն քչերից մեկն էր, ով վայելում էր Սթիվ Ջոբսի հետ հաջողությամբ համագործակցելու համբավ։ Ե՛վ 1981, և՛ 1982 թվականներին նա արժանացել է Apple-ի երգիծական մրցանակին, որը տրվել է «այն մարդուն, ով լավագույնս հակազդել է Ջոբսին» (Ջոբսը տեղյակ է եղել և հավանել է այդ մրցանակը) ։
1990-ական թվականների սկզբին Ջոաննա Հոֆմանը եղել է General Magic-ի մարքեթինգի փոխնախագահը։ 1995 թվականին, ընտանիքի հետ ավելի շատ ժամանակ անցկացնելու համար, նա անցել է թոշակի։ Երբեմն նա հրապարակային դասախոսություններ է կարդացել՝ քննարկելով իր վաղ կյանքը Apple-ում և աշխատանքը Սթիվ Ջոբսի հետ ։
2020 թվականին նա աշխատանքի է ընդունվել արհեստական բանականության իսպանական Sherpa ընկերությունում որպես նրա հիմնադիր և գործադիր տնօրեն Չաբի Ուրիբե Էչեբարիայի խորհրդատու և աջ ձեռք ։
Հոֆմանը շատ բացասական վերաբերմունք ունի Facebook-ի նկատմամբ ։ Հարցազրույցում նա ասել է, որ Facebook-ը «քանդում է ժողովրդավարության կառուցվածքը, ոչնչացնում է մարդկային հարաբերությունների կառուցվածքը և վաճառում է կախվածություն առաջացնող թմրանյութ, որը կոչվում է զայրույթ» ։
Անձնական կյանք
Հոֆմանն ամուսնացած է ծագումով ֆրանսիացի Ալեն Ռոսմանի հետ, որը նույնպես աշխատել է Apple-ի Mac թիմում։ Նրանք ունեն երկու որդի ։
Կերպարը կինոյում
Էբիգեյլ Մաքքոնելը մարմնավորել է Ջոաննա Հոֆմանին 2013 թվականի «Ջոբս։ Գայթակղության կայսրություն» ֆիլմում։
Անգլիացի դերասանուհի Քեյթ Ուինսլեթը մարմնավորել է Հոֆմանին 2015 թվականի «Սթիվ Ջոբս» ֆիլմում։ Այդ դերի համար Ուինսլեթն արժանացել է «Ոսկե գլոբուս» մրցանակի և «BAFTA» մրցանակի՝ երկրորդ պլանի լավագույն դերասանուհու համար, ինչպես նաև առաջադրվել է «Օսկար» մրցանակի և «Screen Actors Guild» մրցանակի նույն անվանակարգում ։
Ինչ վերաբերում է Հոֆմանի և Ջոբսի հարաբերությունների բնույթին, Ուինսլեթը նրան նկարագրել է որպես Ջոբսի «աշխատանքային կին», և որ «նա արտասովոր, հանդուգն արևելաեվրոպական անձնավորություն էր, որը գրեթե միակ մարդն էր, ով կարող էր իրականում խելքի բերել Սթիվին» ։
1593
Մահեր
Կատեգորիա:1593 Կատեգորիա:Տարեթվեր
Ֆիլ Անսելմո
Ֆիլ Անսե՛լմո (Philip Hansen Anselmo, Ֆիլիպ Հանսեն Անսելմո), ամերիկացի երաժիշտ և ձայնագրման պրոդյուսեր, ով առավել հայտնի է որպես Pantera խմբի վոկալիստ։ Ներկայումս Down և Superjoint Ritual խմբերի վոկալիստ է։  Ունի իր սեփական երաժշտական նախագիծը՝ Phil H. Anselmo & The Illegals, որն իր դեբյուտային թողարկումն կատարեց 2013 թվականին։ Նա նաև ունի իր սեփական ձայնագրման լեյբլը՝ Housecore Records-ը։
Մանկություն և երիտասարդություն
Ֆիլիպ Հանսեն Անսելմոն ծնվել է Նոր Օռլեանում։ Նրա մայրը ֆրանսուհի է, իսկ հայրը՝ իտալացի։ Նա ուներ փոքրիկ իտալական «Anselmo's» ռեստորան, որը փրկվեց Կատրինա փոթորիկից, բայց շուտով փակվեց ֆինանսական դժվարությունների պատճառով։ Ըստ Անսելմոյի, ռեստորանի ոչ բարենպաստ տարածքում գտնվելը, ինչպես նաև արագ սննդի ցանցերի ընդլայնումը քաղաքում գլխավոր դերն էին խաղացել ռեստորանի սննկանալու պրոցեսում։ Անսելմոն հաճախ փոխում էր դպրոցները, Grace King High School-ը վերջինը դարձավ։ Նա անավարտ է թողել ուսումը 12-րդ դասարանում, քանի ֆիզկուլտուրայից, առասպելաբանություն (որը բավականին հետաքրքիր էր համարում) և երկրաչափություն առարկաներից կատարողական խնդիրներով։ Որպես իր հեռանալու պատճառ նա նշել է ժամանակի սղությունը՝ տեղական մակարդակում շատ ակտիվ համերգային գործունեության պատճառով, որը երբեմն հասնում է շաբաթական մինչև վեց ելույթի։ Անսելմոյի խոսքերով, երբեմն նա ստիպված էր լինում իր տնային աշխատանքը ավարտել հենց ակումբներում։
Ֆիլիպի մանկության մասին հայտնի տեղեկությունները քիչ են։ Պատանեկության տարիներին նա որոշ ժամանակ աշխատել է ձկնորսական նավում։ Նա նաև պատմել է, որ 14 տարեկան հասակում որոշել է փոքրիկ հրդեհ կազմակերպել Անսելմոների ընտանեկան տանը, որպեսզի կատակով քրոջը վախեցնի, սակայն բոցը Ֆիլի սպասվածից ուժեղ է ստացվել և կրակը ավերել է միջանցքն ու կահույքի մի մասը։ Որպես պատիժ նա ստիպված է եղել հաջորդ ամիս ապրել ընկերների հետ, մինչ դեռ տանն վերականգնողական աշխատանքներ են տեղի ունեցել։
Պանտեռա
1980-ականների կեսերին Pantera-ն ոչ հայտնի գլեմ մետալ խումբ էր, որն ուներ ինքնուրույն թողարկված երեք ալբոմ։ 1986 թվականին որոշվեց հեռացնել առաջին վոկալիստին՝ Թերենս Լիին, քանի որ նա չաջակցեց խմբի մյուս երեք անդամների ձայնն ավելի ծանրացնելու ջանքերին։ Նոր վոկալիստ փնտրելիս խումբը հանդիպեց 18–ամյա Ֆիլիպ Անսե՛լմոյին՝ բնիկ Նոր Օռլեանցուն, ով հայտնի էր Լուիզիանայի ծանր երաժշտության սիրահարներին։ 1986 թվականի վերջին նա ժամանեց հարևան Տեխաս նահանգ լսումների համար և գրեթե անմիջապես դարձավ խմբի նոր անդամ։ 1988 թվականին թողարկվում է Pantera-ի չորրորդ անդերգրաունդ ալբոմը՝ Power Metal–ը։ Խմբի երաժշտությունը դեռևս ուներ գլեմ մետալի տարրեր, բայց նոր երգերն ավելի շատ նման էին հևի մետալին թրեշի մետալի տարրերով։ Շատ ժամանակ Անսելմոն բարձր երգում էր, ընդօրինակելով իր կուռքին՝ Ռոբ Հալֆորդին։ Ալբոմը վաճառվել է 50000 օրինակով՝ դառնալով խմբի  այն ժամանակ ամենահաջողակ ալբոմը։ Նա նաև օգնեց գրավել տարբեր լեյբլների ուշադրությունը։
1989-ին Pantera-ն ամբողջովին հրաժարվեց իր գլեմ մետալ իմիջից և սկսեց աշխատել իր նոր ժանրիդեբյուտային ալբոմի վրա, ընթացքում ձфотфпրьфт լեյբլ փтеրудшы։ Մոտ 25 ընկերությունների կողմից մերժում ստանալուց հետո, խմբին հետ կապ հաստատեցին Atco Records–ի ներկայացուցիչները։ Նոր արտիստների ստորագրման պատասխանատուն ժամանել է Pantera-ի համերգին, սակայն ելույթից անմիջապես հետո լքել է դահլիճը։ Սակայն, ինչպես պարզվել է ավելի ուշ, նա դուրս էր գալիս հեռախոս փնտրելու, որպեսզի կապ հաստատի լեյբլի տնօրինության հետ։ Նրա խոսքով  իրեն բավականացրել է միայն մեկ երգ, որպեսզի դրական պատասխան տա Pantera-ի վերաբերյալ որոշմանը։
Cowboys From Hell ալբոմի թողարկումը տեղի ունեցավ 1990 թվականի հուլիսի 24- ին։ Այն ստացավ բազմաթիվ դրական արձագանքներ, և խումբը գնաց ընդլայնված կոնցերտային շրջագայության, որպեսզի ցույց տան աշխարհին լիովին նոր ժանրի հնարավորությունները։ Բացի անհատական շոուներից, Pantera-ն նաև հանդես է եկել որպես Judas Priest- ի (Եվրոպա) և Skid Row-i(ԱՄՆ) "տաքացնող" խումբ։ Անսելմոյի խոսքով, Skid Row-ի հետ շրջագայությունն օգնեց խմբին ընդլայնել իր լսարանը և արագացնել երկրպագուներ ձեռք բերելու գործընթացին։
1991-ի սեպտեմբերին խումբը կարճ ժամանակով դադարեցրեց նոր ալբոմի ձայնագրումը, որպեսզի ելույթ ունենար Monsters of Rock փառատոնում, որը տեղի ունեցավ Տուշինոյի օդանավակայանի տարածքում։ Մոտ 700 հազար մարդու ներկայությամբ, խումբը բարձրացավ բեմ։ Ըստ Անսելմոյի այս իրադարձությունը ամենավառ հիշողություններ և խմբի մասնակիցների վրա մեծ ազդեծություն է թողել։
1992 թվականին Pantera-ն թողարկեց իրենց երկրորդ ալբոմը՝ « Vulgar Display of Power»։ Խումբը համաշխարհային համբավ ձեռք բերեց այնպիսի հիթերի շնորհիվ, ինչպիսիք են՝ «Mouth For War», «A New Level», «Walk», «Fucking Hostile», «This Love» և, հանդես գալով որպես գլխավոր հեդլայներ, խումբը սկսեց սպորտային համալիրներում անցկացնել իրենց կոնցերտները, մինչդեռ մետալի ժողովրդականությունը հիմնականում անկում էր ապրում։ Այս ընթացքում Ֆիլ Անսելմոյի մեջքը վնասվում է, և ինքը ստիպված է լինում ցավերին դիմանալ։
1994 թվականին Pantera-ն թողարկեց «Far Beyond Driven»-ը, որը առաջին տեղն էր զվաղեցրել Billboard-ի հիթ-շքերթում, ինչը մեծ անակնկալ էր նույնիսկ խմբի մասնակիցների համար։ Միևնույն ժամանակ Անսելմոյի մեջքի ցավն ավելի է սաստկանում։ Ալբոմի աջակցության շրջագայության մեկնարկից քիչ առաջ նա ստանում է բժշկական հետազոտության արդյունքները, որը պահանջում էր վիրահատություն և գրեթե մեկ տարի ապաքինում։ Անսելմոն հրաժարվում է վիրահատությունից և սկսում է չարաշահել ցավազրկողները, իսկ հետագայում, որպես այդպիսին, հերոին օգտագործել։
1994 թվականի հունիսի 28- ին Նյու Յորք նահանգի Դերիեն քաղաքում, խմբի հետ ելույթ ունենալիս՝ Անսելմոն խոսափողով հարվածեց 25-ամյա անվտանգության աշխատակից Ջոզեֆ Լյուիսի գլխին, ինչի հետևանքով նա անմիջապես կորցրեց գիտակցությունը։ Որպես պատճառ նա նշել է ցանկապատի վրայով մագլցել փորձող հանդիսատեսի նկատմամբ ֆիզիկական ուժի չարաշահումը։ Համերգից հետո նրան ձերբակալել են և մեղադրել հարձակման մեջ, սակայն հաջորդ առավոտյան նրան ազատ են արձակել 5000 ԱՄՆ դոլար գրավի դիմաց։ Լյուիսը դատի է տվել Անսելմոյին, Pantera-ին և East West Records-ին 1 միլիոն դոլարի պահանջով «անփութության համար, որը հանգեցրել է իր մեկամսյա հաշմանդամության»։ 1995 թվականի ապրիլին Անսելմոն Նյու Յորքի դատարանում ընդունեց իր մեղքը և ներողություն խնդրեց տուժողից։ Դատարանը մերժեց Լյուիսի հայցը բավարարելուն և Անսելմոյին դատապարտեց 100 ժամ հասարակական աշխատանքի և պարտավորեցրեց նրան վճարել 500 ԱՄՆ դոլար տուգանք ։
1996 թվականին Pantera-ն թողարկեց իրենց չորրորդ ալբոմը՝ «The Great Southern Trendkill»։ Ալբոմի ձայնագրությունը նշանավոր էր նրանով, որ Անսելմոն նախընտրեց իր վոկալը ձայնագրել միայն և միայն Նոր Օռլեանի Թրենտ Ռեզնորի ստուդիայում։ Այնուամենայնիվ, նա պարբերաբար մեկնում էր Տեխաս՝ մասնակցելու ալբոմի գործիքային մասի ընդհանուր քննարկմանը։ 1996 թվականի հուլիսի 13-ին նոր ալբոմի աջակցության մեկ այլ համերգից հետո, Անսելմոն հերոինի մեծ քանակություն է գործածել, որն առաջացրել է հինգ րոպեանոց սրտի կանգ։ Բժիշկներին հաջողվել է կյանքի Անսելմոյի կյանքին սպառնող վտանգը չեղարկել, իսկ խումբը շարունակել է շրջագայությունը առանց ժամանակացույցի փոփոխությունների ։ Իրադարձությունն ինքնին բացասական ազդեցություն ունեցավ խմբում տեղի հաստատված հարաբերությունների վրա և առաջացրեց մյուս անդամների և ղեկավարության անվստահությունը Անսելմոյի նկատմամբ։
2000 թվականին Pantera-ն թողարկեց իրենց հինգերորդ ստուդիական ալբոմը՝ «Reinventing the Steel»-ը, որն ի վերջո դարձավ նրանց վերջին թողարկած ալբոմը։ 2001 թվականի օգոստոսին խումբը կոնցերտ է ունեցել Ասիայում, որից հետո նրանք ծրագրել են շրջագայության նոր մասը Եվրոպայում, Slayer- ի հետ։ Այնուամենայնիվ, 2001 թվականի սեպտեմբերի 11-ի ահաբեկչական հարձակումները խափանեցին այս ծրագրերը՝ ստիպելով ղեկավարությանը չեղյալ համարել բոլոր ներկայացումները անվտանգության նկատառումներից ելնելով։ Խումբը վեց օր անցկացրեց Դուբլինում ՝ սպասելով հայրենի երկիր վերադառնալու հնարավորության։ Տուն վերադառնալուց հետո անդամները որոշեցին ընդմիջել և նվիրվել իրենց ազատ ժամանակը կողմնակի նախագծերին,պլանավորելով հավաքվել 2002 թվականի երկրորդ կեսին, ձայնագրելու իրենց վեցերորդ ալբոմը։
2003 թվականին Pantera-ն թողարկեց «The Best of Pantera: Far Beyond the Great Southern Cowboys-ի Վուլգար հիթերը։», որի մեջ Անսելմոյի հետ ձայնագրված բոլոր հինգ պաշտոնական ալբոմների երգեր էին, ինչպես նաև երեք շապիկ՝ «Planet Caravan» և «Hole in the Sky» գրված Black Sabbath- ի կողմից, և «Cat Scratch Fever»՝ Թադ Նաջենտի կողմից։ Բոնուսային DVD-ն պարունակում էր խմբի թողարկած բոլոր տեսանյութերը։ Տարեվերջին Դայմբեգ Դարելը և Վիննի Փոլը հայտարարեցին Pantera-ի լուծարման մասին՝ վկայակոչելով իրենց և Անսելմոյի առաջնահերթությունների բախումը։ Լուծարման ժամանակ Անսելմոն զբաղված էր իր երկարամյա Superjoint Ritual նախագծով։ Էբբո եղբայրները ստեղծեցին Damageplan խումբը Ռոբ Հալֆորդի նախագծի նախկին կիթառահար՝ Պատրիկ Լահմանի հետ, որը որպես վոկալիստ հանդես եկավ։
Որոշ երկրպագուներ մեղադրում էին Անսելմոյին Pantera-ի լուծարման մեջ, ինչին հետագայում խթաեց նրա և Էբբոթ եղբայրների միջև մամուլի վեճը։ Երբ Վիննի Փոլը բացասաբար խոսեց Superjoint Ritual-ի մասին, ասելով, որ Անսելմոն չի կարող սթափ նայել իրերին։ Ֆիլիպը իր հերթին պատասխանեց․ «Մեծ դեղնափորիկ երեխան լացուն է միայն նրա պատճառով, որ իրենց գլխավոր վոկալիստը ուրիշ խմբում է… Իրենք իրենցիսկ ստվերներից են վախում, բայց ես միևնույնը նրանց հաջողություն եմ մաղթում։ Ես դեռ սիրում եմ իրենց»։ Հակամարտության գագաթնակետը Անսելմոյի պնդումը դարձավ․ «Դայմբեգը արժանի է լավ ծեծի»։ Պնդումը հրապարակվեց Metal Hammer-ի դեկտեմբերյան համարում ։ Ավելի ուշ նա հերքեց իր խոսքերը, սակայն VH1-ի «Behind the Music»-ի եթերում նա խոստովանեց, բայց հավելեց, որ բառերը հանված էին բուն կոնտեքստից, և ինքը այլ բան է ի նկատի ունեցել։ Վիննի Փոլը մամուլին հայտնել է, որ լսել է Անսելմոյի հարցազրույցը ձայնագրությունը և եզրակացրել, որ ֆրոնտմենը ճիշտ է մեջբերվել։
2004 թվականի դեկտեմբերին Դայմեբեգ Դարելը սպանվեց Damageplan-ը կատարելիս։ Կիթառահարի ընտանիքի խնդրանքով Անսելմոյին չեն հրավիրել հուղարկավորությանը։ Վերջինս YouTube-ում հրապարակված երկար ու զգացմունքային տեսանյութում ներողություն է խնդրել իր պահվածքի համար բոլորից, ովքեր կապ ունեն Pantera խմբի և Դայմեբագ Դարելի հետ։
Down
Down-ը ամերիկյան սլադջ մետալ խումբ է, որը ձևավորվել է 1991 թվականին Pantera- ի, Corrosion of Conformity-ի, Superjoint Ritual-ի, Crowbar- ի և Eyehategod-ի կողմից։
1995 թվականին խումբը թողարկեց իր դեբյուտային «NOLA» ալբոմը, որը հիմնականում դրական արձագանքներ ստացավ երաժշտական քննադատներից և երաժիշտների հիմնական խմբերի ունկնդիրներից։ Ալբոմի աջակցության համար կազմակերպվել է փոքր շրջագայություն ԱՄՆ-ում, որից հետո անդամները վերադարձել են իրենց խմբերին։
2001 թվականի աշնանը խումբը նյութեր ձայնագրեց իրենց երկրորդ ալբոմի համար՝ «Down II: A Bustle In A Hedgegrow», որը թողարկվեց 2002 թվականի գարնանը։ Ալբոմի ձայնագրությունը տևել է 28 օր և տեղի է ունեցել Ֆիլ Անսելմոյի ստուդիայի վերածված   խորդանոցում։ Ի աջակցություն ալբոմի խումբը 20 կոնցերտ է տվել ԱՄՆ-ում, որից հետո անդամները կրկին վերադարձան իրենց խմբերին։
2006 թվականի վերջին Down-ը հավաքվեց ձայնագրելու իրենց 3-րդ ստուդիական ալբոմը՝ «Down III: Over The Under», որը թողարկվեց 2007 թվականի սեպտեմբերի 25-ին։ Երկու օր անց խումբը մեկնարկեց համաշխարհային շրջագայության, կրկին, որպեսզի աջակցեն ալբոմի ժողովրդայականացմանը։ Ընդհանուր առմամբ 105 շոու տալով ԱՄՆ-ում, Կանադայում, Եվրոպայում (ներառյալ Ռուսաստանում) և Ավստրալիայում։
Հետագայում խումբը հրաժարվեց թողարկել ամբողջական ալբոմներ՝ նախընտրելով EP ձևաչափը։ «Down IV»-ի առաջին մասը թողարկվել է 2012 թվականի սեպտեմբերի 18-ին, իսկ երկրորդ մասը՝ 2014 թվականի մայիսի 13-ին։ Յուրաքանչյուրում 6 երգ է։
Superjoint Ritual
2014 թվականին Ֆիլ Անսելմոն և Ջիմի Բաուերը վերակենդանացրին նախագիծը «Superjoint» անվանման տակ։
Անհատական նախագիծ
Դեբյուտային ալբոմը Walk Through Exits Only անվան տակ թողարկվել է 2013 թվականի հուլիսի 16-ին Housecore Records-ի կողմից։ Ալբոմում ստեղծման պրոցեսում մասնակցել՝ կիթառահար Մարզի Մոնթազերին, Warbeast խմբի թմբկահար Խոսե Մանուել Գոնսալեսը և բաս կիթառահար Բենեթ Բարթլին։ 2013 թվականի մայիսի 13-ին Rolling Stone կայքում թողարկվել է «Usurper's Bastard Rant»-ը, որպես Ֆիլ Անսելմոյի սինգլ։ 2013 թվականի հուլիսի 13-ին ալբոմը հասանելի դարձավ առցանց, անվճար լսելու համար։ Ալբոմի մասին երկրպագուների կարծիքը կիսվել է՝ նրանցից ոմանց վախեցրել է ալբոմի չափազանց աննկարագրելի ծանր հնչողությունը։
2015 թվականին հայտարարվեց, որ Մարզի Մոնթազերին այլևս խմբի անդամ չէ։ Կիթառահարի տեղը զբաղեցրել է Մայք ԴըԼեոնը ։
Razor White
Razor White-ը սկիզբ է առել 1984 թվականին։ Անսելմոն լքեց խումբը 1987 թվականի սկզբին, որպեսզի կենտրոնանա Pantera-ի գործունեության վրա։
Christ Inversion
Christ Inversion-ը ստեղծվել է 1994 թվականին, ձայնագրել է 2 դեմո և լուծարվել 1995 թվականին։
Viking Crown
Խումբը հիմնադրվել է 1994 թվականին Ֆիլի և Քիլջոյի համատեղ ջանքերի շնորհիվ։ Հետագայում նրանց միացել է Ֆիլի կինը՝ Ստեֆանին։ Երաժիշտները ձայնագրել են 2 ալբոմ և 1 մինի ալբոմ։ 2001 թվականին «Banished Rhythmic Hate»-ի թողարկումից հետո Ֆիլը որոշեց ավարտել նախագիծը։
Southern Isolation
Souther Isolation-ը 1995 թվականին լույս տեսավ Նոր Օռլեանում, Ֆիլիպ Անսելմոյի և նրա ապագա նախկին կնոջ՝ Ստեֆանի Օփալ Վայնշտեյնի կողմից։ Խումբը 2001 թվականին ձայնագրեց մեկ համանուն մինի ալբոմ և լուծարվեց Ֆիլի և Ստեֆանիի ամուսնալուծությունից հետո։
Necrophagia
Necrophagia-ն հիմնադրվել է Քիլջոյի կողմից 1984 թվականին և լուծարվել 1987 թվականին։ Խումբը ակտիվ չէր 10 տարի, մինչև Անսելմոն և Քիլջոյը խումբը կյանքի կոչեցին։ Անսելմոն Necrophagia-ի կիթառահարն էր 1997-2001 թվականներին, իսկ 1998 թվականին, որպես Necrophagia-ի անդամ, գրեց և թողարկեց «Holocausto De La Morte»։
Arson Anthem
Ֆիլ Անսելմոյի և Մայք Ուիլյամսի նախագիծն էր։ Նախագիծը սկիզբ առավ 2006 թվականին, երբ Eyehategod խմբից Մայք Ուիլյամսը, կորցնելով իր տունն ու ունեցվածքը, Ֆիլի տուն վտեղափոխվեց։ Մի քանի ժամ Ֆիլի հարդքոր մետալի հավաքածուից երգեր լսելուց հետո Մայքի մոտ միտք ծագեց՝ ստեղծել նմանատիպ երաժշտություն ։ 2008 թվականին թողարկվեց նախագծի համանուն մինի ալբոմը։ Այն թողարկվել է Phil's label Housecore Records լեյբլի կողմից ։ 2010 թվականին թողարկվեց նրանց առաջին ամբողջական ալբոմը՝ «Insecurity Notoriety»՝ արժանանալով քննադատների բարձր գնահատականի։ Ներկայումս թիմի անդամները շարունակում են ալբոմներ թողարկել իրենց հիմնական խմբերում։
Անձնական կյանք
2014 թվականին Ֆիլը նախատեսում էր թողարկել ինքնակենսագրություն՝ Mouth For War: Pantera, Pain, & Pride - Heavy Metal Highs, Drugged Out Lows, & The Battle For My Life ։ Բայց դրա ավարտը և թողարկումը հետաձգվեցին անորոշ ժամանակով, սկզբում ստուդիայի աշխատանքի, իսկ հետո համահեղինակի՝ Քորի Միտչելի, հանկարծակի մահվան պատճառով։ Փոխարենը, Անսելմոն խորհուրդ տվեց կարդալ Ռեքս Բրաունի «Official Truth, 101 Proof: The Inside Story Of Pantera»  ։
Հետաքրքրություններ
Անսելմոն սարսափ ֆիլմերի մեծ հավաքածուի սեփականատեր է, նաև հանրագիտարանային գիտելիքներ ունի այդ թեմայով։ Հատկապես հարգում է 1970-80 թվականների անդերգրաունդային սև-սպիտակ ֆիլմերը։ Ֆիլը նույնպես հետաքրքրված է բռնցքամարտով։ Նա հաճախ իր հետ շրջագայությունների է տանում բռնցքամարտի մարզիչին։ Նախկինում նա նաև հոդվածներ է գրել Boxing Insider կայքի համար։ Ֆիլիպը Նյու Օռլեանս Սեյնթսի երկրպագու է։ Նա հարցազրույց է վերցրել նրանց խաղացող՝ Ջերեմի Շոկիից, և նաև օգնել է մարզել նրանց երիտասարդական թիմը։ 2013 թվականին նա կազմակերպում է սարսափ ֆիլմերի երաժշտության փառատոն իր սեփական Housecore լեյբլի ներքո։
Առողջություն
1993-1994 թվականներին Անսելմոն, ելույթ ունենալով բեմում, անհաջող ցատկ կատարելուց հետո մեջքի վնասվածք ստացավ։ Հիասթափվելով վեցամսյա բուժման ժամանակահատվածի մասին բժիշկների կանխատեսումներից, Անսելմոն սկսեց ցավազրկողներ օգտագործել, իսկ ավելի ուշ անցավ հերոինին։
2005 թվականի նոյեմբերի 21-ին Անսելմոն, այնուամենայնիվ, ենթարկվեց վիրահատության, որը կատարվեց ողնաշարի դեգեներատիվ հիվանդությունը բուժելու նպատակով։ Վիրահատությունը ստանալու համար նա նախ պետք է ապաքինվեր թմրամոլությունից։ Վիրահատությունը բարեհաջող է անցել, և մի քանի ամիս ապաքինվելուց հետո նա վերսկսել է համերգային գործունեությունը։ Անսելմոն նկատել է, որ երբեմն դեռ ցավ է զգում մեջքի հատվածում, սակայն այն շատ ավելի թույլ է, քան վիրահատությունից առաջ։
Ելույթների ժամանակ խոսափողով գլխին հարվածելու սովորության պատճառով Անսելմոյի ճակատին սպիներ են առաջացել։
2015 թվականի ամռանը Անսելմոն ասաց, որ կշռում է 102 կգ՝ 185 սմ հասակով և իրեն ավելի ուժեղ է զգում, քան երբևէ ։